PressReader - WegSleep Kampgids: 2016-08-01 - RYBEWYS3KRYDIEREGTE!
Jou vriend F­rik meen jy kan jou S­pri­te S­plash met jou ou ko­de 10-swaarvoertuigrybewys sleep. Die ou by die be­stuur­skool sê as jy ’n nu­we C1-ry­be­wys het, is jou kop deur. In die S­par loop jy vir Har­ry van die ver­keers­kan­toor raak, en hy sê hy meen ook jou C1-ry­be­wys is reg, want hy het ge­hoor ie­wers in die toe­koms gaan jy wel daar­mee kan sleep. Dit is nie pre­sies wat jy wil hoor nie, en nou twy­fel jy weer. Jy kies om na die be­stuur­skool­ei­e­naar en Har­ry te luis­ter, want jy kán mos groot goed be­stuur en wil nie van voor af ’n leer­lin­gry­be­wys kry en die sleep­toets doen nie.
EERS, DIE SLEG­TE NUUS...
Jy is ver­keerd in­ge­lig en gaan in die sop be­land. Een of an­der tyd gaan jy langs die pad jou rie­me styf­loop met ’n wets­toe­pas­ser in ’n ver­keers­u­ni­form, want jy mag nié jou S­plash met jou ko­de C1-ry­be­wys sleep nie. Punt.
Die sleep­re­gu­la­sies in die Pad­ver­keers-wet (nr. 93 van 1996) stip­pel dit dui­de­lik uit, al is daar men­se wat vir jou ’n an­der sto­rie pro­beer ver­tel.
Dis ook nie net die boe­te waar­oor jy jou moet be­kom­mer nie. Jou ver­se­ke­ring gaan baie be­slis nie uit­be­taal as jy op pad ’n on­ge­luk maak en jy het nie die reg­te slee­p­ry­be­wys nie.
WAAR LÊ DIE MOEI­LIK­HEID?
Die pad­ver­voer­kon­sul­tant Al­ta S­wa­ne­poel van Al­ta S­wa­ne­poel & As­so­ci­a­tes in P­re­to­ria sê die voort­du­ren­de de­bat­te, on­se­ker­heid en ver­war­ring is heel­te­mal on­no­dig.
Jy hoef maar net die sleep­re­gu­la­sies in die wet na te kom, en dít is nie te moei­lik om te ver­staan nie. Sy skryf die pro­ble­me en ver­war­ring toe aan moeds­wil­lig­heid en hard­kop­pig­heid, en sê men­se moet die ou ry­be­wys­ko­des van ja­re ge­le­de uit hul­le kop kry en dit heel­te­mal ver­geet.
“Die wet­ge­wing is eint­lik heel dui­de­lik. Men­se is soms moeds­wil­lig. Hul­le praat steeds van ’n ko­de 8 en ko­de 10, wat al 18 jaar nie meer be­staan nie. Dit dra by tot die ver­war­ring.”
Al­ta sê daar is ook men­se wat nie die sleep­toets wil doen nie en dit lie­wer pro­beer weg­praat.
Die Wet is eg­ter dui­de­lik, en die feit bly staan: As jy nie ’n slee­p­ry­be­wys het nie, moet jy vir lief neem daar­mee dat jy weer die K53-ding moet doen. Jy gaan die leer­lin­gry­be­wys­toets weer skryf en daar­na die sleep­toets vir jou slee­p­ry­be­wys moet af­lê.
DIE ANT­WOORD LÊ IN DIE ‘E’
Op die ag­ter­kant van jou rybewyskaart is ’n ba­sie­se uit­een­set­ting van die ver­skil­len­de ry­be­wys­ko­des. Die lank en die kort van woon­wa­sleep lê in die on­der­ste drie ko­des wat ’n E voor­aan het: EB (lig­te voer­tuig), EC1